Tarkett

Tarkett er et fransk selskap som produserer gulvbelegg. Hovedkontoret ligger i forretningsdistriktet La Défense utenfor Paris i Frankrike. Antallet ansatte i verden oppgis til cirka 13 000 personer fordelt på 34 fabrikker og med salg i mer enn 100 land. Hver dag selges det cirka 1,3 millioner kvadratmeter Tarkett-gulv.

I Sverige har selsksapet to store produksjonsanlegg, i Hanaskog og Ronneby, med cirka 700 ansatte. Fabrikken i Hanaskog er en av verdens største for produksjon av tregulv, mens anleggene i Ronneby først og fremst retter seg mot plastgulv, distribusjon samt design.

Historikk 
Forgjengeren til Tarkett AB ble grunnlagt i 1886 i Malmö under navnet AB Malmö Snickerifabrik, og produserte da trevare. Produksjon av stavparkett ble begynt i 1889. I 1914 endret navnet til Limhavns Snickerifabrik AB. Produktnavnet Tarkett ble innført i 1947 som benevnelse på den første plastplaten i selskapets sortiment. På 1950-tallet ble det reist en ny fabrikk i Ronneby, og i 1958 begynte man å selge ferdiglakkerte parkettdeler.

I 1966 ble 50% av selskapet kjøpt opp av et datterselskap til AB Custos, og i 1967 fikk virksomheten navnet Tarkett AB. I 1970 kjøpte Svenska Tändsticks AB (senere Swedish Match) samtlige aksjer i Tarkett AB. I 1988 ble Swedish Match kjøpt opp av STORA, hvorpå koblingen mellom dette selskapet og Tarkett ble oppløst. I 1993 ble Tarkett solgt til en gruppe internasjonale investorer bestående av CWB Capital Partners og Goldman, Sachs & Co.

Det nåværende selskapet ble skapt i 1997 under navnet Tarkett Sommer, gjennom en sammenslåing av det svenske selskapet Tarkett AB (grunnlagt i 1886 og med parkettgulv som hovedprodukt) og det franske selskapet Sommer Allibert. Sommer Allibert var blitt etablert i 1972 gjennom en sammenslåing av Sommer (grunnlagt i 1880) og Allibert (grunnlagt i 1913).

I 2003 ble navnet forkortet fra Tarkett Sommer til Tarkett.

Produkt 
Tarkett markedsfører i dag gulv- og veggprodukter for såvel hjemmemiljø som design- og funksjonsløsninger for offentlig miljø. Produktporteføljen består av plastgulv, gulv og vegg for våtrom, veggtepper, tregulv/parkettgulv, designgulv, vinylgulv, linoleumsgulv, tekstilgulv, laminatgulv og sportsgulv.

Varemerker som inngår i Tarkett-konsernet er, foruten Tarkett selv, Johnsonite, Tandus Centiva, Desso, Pegulan, Sommer, Febolit, Sintelon og Lexmark, som alle er blitt tilegnet opp igjennom årene.

Dessuten er varemerket FieldTurf den verdensledende aktøren på markedet når det gjelder kunstgress innen sport, med over 20 000 installerte kunstgressmatter. Virksomheten er en del av FIFA Preferred Producer Program hvor det leveres matter til blant annet Ajax Amsterdam, FC Barcelona, FC Sevilla, Borussia Dortmund, 1860 München, Olympique lyonnais, Olympique de Marseille, Tottenham Hotspurs, Everton og West Ham United.

Referanser

Eksterne lenker 
 Offisielt nettsted
 Tarkett.se - for privatpersoner
 Tarkett.se - for proffs

Franske selskaper